లీనా తివారీ

లీనా గాంధీ తివారీ భారతీయ వ్యాపారవేత్త, రచయిత్రి. ముంబై కేంద్రంగా పనిచేస్తున్న బహుళజాతి ఔషధ,  జీవసాంకేతిక విజ్ఞానం సంస్థ యుఎస్వి ప్రైవేట్ లిమిటెడ్ () చైర్‌పర్సన్గా ఉన్నారు.  1961లో యుఎస్విని ఆమె తాత విఠల్ బాలకృష్ణ గాంధీగారు స్థాపించారు.  ₹ 30,000 కోట్ల (US$ 3.2 billion) పైగా నికర సంపదతో అత్యంత ధనవంతులైన భారతీయుల్లో ఒకరైన ఆమె ఫోర్బ్స్ మ్యాగజైన్ జాబితాలో తరచూ చోటు దక్కించుకున్నారు.   ఈ సంస్థ మధుమేహం, రక్త ప్రసరణ వ్యవస్థ సంబదిత ఔషధాలతో పాటు బయోసిమిలర్ మందులు, ఇంజెక్షన్లు, క్రియాశీల ఔషధ పదార్ధాలలో ప్రత్యేకత కలిగి ఉన్నది. 

ముంబయి విశ్వవిద్యాలయం నుండి బి. కామ్., బోస్టన్ విశ్వవిద్యాలయం నుండి ఎంబిఎ పూర్తి చేశింది.  యుఎస్వి సంస్థ ముఖ్య కార్యనిర్వాహక అధికారి అయిన ప్రశాంత్ తివారీను వివాహం చేసుకుంది. ఆమె మానవీయ పనులలో కూడా పాల్గొంటుంది. ఆమె డాక్టర్ సుశీలా గాంధీ సెంటర్ ఫర్ సోషల్ డెవలప్ మెంట్ () స్థాపకురాలు.  ఇది మహారాష్ట్రలోని వాకోలా మహిళలకు, బాలికలకు విద్యా బోధన, నృత్యం,  కంప్యూటరులు ద్వారా మార్గనిర్దేశం వహిస్తుంది.  ఆమె తాత విఠల్ గాంధీపై బియాండ్ పైప్స్ అండ్ డ్రీమ్స్ () అనే జీవితచరిత్ర పుస్తకం రచించింది. 

2022 ఎడెల్గివ్ హురున్ ఇండియా ఫిలంట్రి జాబితాలో () ₹ 21 కోట్ల విరాళంతో ఆమె భారతదేశంలోని అత్యంత ఉదార మహిళలలో # 2 స్థానంలో, పూర్తి జాబితాలో # 40 స్థానంలో నిలిచింది.  

 మూలాలు 

వర్గం:మహిళలు
వర్గం:ముంబై విశ్వవిద్యాలయం పూర్వవిద్యార్థులు
వర్గం:జీవిస్తున్న ప్రజలు